Hyundai Motorsport’i direktor Andrea Adamo: „Sõltumata sellest, et tänavune WRC hooaeg on endiselt veel pausil, oleme otsustanud alustada testidega, kuna tahame olla valmis eesootavateks etappideks. Grossi Toidukaubad Viru rallil osalemine on kogu tiimi jaoks väga oluline, sest see aitab meil minna tagasi oma tavapärasesse rutiini.
#000003
Olen seda juba ka varem öelnud, aga mul on Eestist ainult head mälestused ning usun, et Oti ja Martini osalemine Viru rallil Hyundai i20 Coupe WRC-ga valmistab rõõmu paljudele rallifännidele.“
#000004
Tänak sõitis viimati Virumaa teedel võistlusoludes 2013. aastal, kui koos kaardilugeja Martin Järveojaga jäädi toona alla vaid WRC autol sõitnud Georg Grossile ja Raigo Mõlderile. Sel aastal on kavas 7 kiiruskatset kogupikkusega 88,40km.
#000005
Ott Tänak eesootavast kodusest rallist: „Mul on hea meel, et tiim võimaldab meil kodustel teedel võistlusoludes kätt uuesti soojaks sõita. Lõpetasime äsja produktiivse testi Soomes ning nüüd on oluline ka ennast võistlusrütmi tagasi saada.
#000007
Virumaa teed on alati olnud omamoodi väljakutsuvad ja seda on meil just hetkel vaja. Oma karjääri algusaastatel veetsin palju aega Kehala rallikompleksis ning ootan huviga, et saaksin neid teid proovida ka uue põlvkonna WRC masinaga.“
#000008